Document ID: /fineweb-2-swissfilter-quality_10-filterrobots/filtered/01524.jsonl.gz/2

L’equip B femení d’esquí alpí, amb Carla Mijares, Íria Medina, Jordina Caminal i Clàudia Garcia, es troba a Ushuaia (Argentina) treballant l’estada més important i intensa de la pretemporada, segons van informar des de la Federació Andorrana d’Esquí. D’aquesta manera, van indicar, després d’un primer contacte amb la neu a l’Stelvio (Itàlia), especialment per dur a terme test de material, l’equip va volar a Ushuaia el passat 31 d’agost, on s’hi estarà durant 20 dies. A l’indret el bloc ha dut a terme sessions primeres d’esquí lliure per començar a retrobar-se amb els esquís. També s’ha estat realitzant un treball de base amb pistes fàcils per tornar a agafar ritme. En aquest sentit, l’equip ha estat entrenant especialment la disciplina de gegant. A partir d’aquí, ja el bloc combinarà gegant i eslàlom augmentant progressivament la intensitat, i també, si les condicions ho permeten, farà alguna incursió en el supergegant. Guido Paci com a responsable tècnic, i Josh Alayrach, com a entrenador, acompanyen a Mijares, Medina, Caminal i Garcia en aquests 20 dies d’entrenaments.
This article was added by the user . TheWorldNews is not responsible for the content of the platform.